**Formulár príkladov dobrej praxe b)**

|  |
| --- |
| ***Názov projektu*** |
| Podpora ochrany detí pred násilím |

|  |
| --- |
| ***Názov operačného programu*** |
| Ľudské zdroje |

|  |
| --- |
| ***Kód vyzvania a ITMS2014+ kód projektu*** |
| OP ĽZ NP 2017/4.1.1/01 kód ITMS2014+: 312041M679 |

|  |
| --- |
| ***Názov prioritnej osi, investičnej priority a špecifického cieľa*** |
| 4 Sociálne začlenenie  4.1 Aktívne začlenenie, a to aj s cieľom podporovať rovnaké príležitosti a aktívnu účasť a zlepšenie zamestnateľnosti  4.1.1 Zvýšenie účasti najviac znevýhodnených a ohrozených osôb v spoločnosti, vrátane na trhu práce |

|  |
| --- |
| ***Miesto realizácie projektu (mesto/okres/samosprávny kraj)*** |
| Bratislavský kraj, Trnavský kraj, Trenčiansky kraj, Nitriansky kraj, Banskobystrický kraj, Žilinský kraj, Prešovský kraj, Košický kraj |

|  |
| --- |
| ***Časový rámec realizácie projektu (dátum začatia a dátum ukončenia realizácie projektu: ddmmrrrr – ddmmrrrr)*** |
| 01.09.2017 - 31.12.2023 |

|  |
| --- |
| ***Rozpočet projektu (celkové náklady na projekt a výška poskytnutého nenávratného finančného príspevku)*** |
| Oprávnené výdavky: 12 275 439,51 EUR  Výška NFP: 12 272 022,03 EUR |

|  |
| --- |
| ***Kontaktné údaje prijímateľa (názov a sídlo prijímateľa, meno kontaktnej osoby pre projekt, telefón, fax, e-mail, webová stránka)*** |
| Ústredie práce, sociálnych vecí a rodiny  Špitálska 8  812 67 Bratislava  Mgr. Mária Mojžiš Mgr. Lenka Husáková  02/204 44 888 02/204 55 857  [maria.mojzis@upsvr.gov.sk](mailto:maria.mojzis@upsvr.gov.sk) lenka.husakova@upsvr.gov.sk  [www.upsvar.sk](http://www.upsvar.sk) www.upsvar.sk |

|  |
| --- |
| ***Ciele projektu (uveďte kľúčové slová)*** |
| Cieľom projektu je vytvorenie podmienok pre systémovú podporu ochrany detí pred násilím. | |

|  |
| --- |
| ***Cieľové skupiny (uveďte kľúčové slová)*** |
| **•** deti,  • mladí ľudia, osobitne mladí ľudia do 29 rokov, ktorí nie sú v evidencii uchádzačov o zamestnanie, ani v zamestnaní, ani zapojení do procesu vzdelávania alebo odbornej prípravy – NEET,  **•** rodiny s deťmi, neúplné rodiny s deťmi, mnohodetné rodiny,  **•** jednotlivci alebo skupiny ohrozené diskrimináciou, chudobou alebo sociálnym vylúčením,  **•** zamestnanci vykonávajúci politiky a opatrenia v oblasti prevencie diskriminácie a /alebo sociálneho začlenenia vo verejnom aj v neverejnom sektore,  **•** výskumné a vzdelávacie inštitúcie,  **•** deti, plnoleté fyzické osoby a rodiny, pre ktoré sa vykonávajú opatrenia sociálnoprávnej ochrany detí a sociálnej kurately,  **•** žiadatelia o azyl, azylanti, fyzické osoby s doplnkovou ochranou,  **•** subjekty vykonávajúce opatrenia sociálnoprávnej ochrany detí a sociálnej kurately,  **•** subjekty vykonávajúce činnosti vo verejnom záujme a/alebo sociálne služby všeobecného záujmu. |

|  |
| --- |
| ***Stručný opis projektu: (max. 50 riadkov)*** |
| 1. ***Ciele*** |
| Národný projekt Podpora ochrany detí pred násilím bol zameraný na zefektívnenie systému ochrany detí pred násilím prostredníctvom podpory systémovej koordinácie subjektov participujúcich na úlohách súvisiacich s ochranou detí (orgány sociálnoprávnej ochrany detí a sociálnej kurately, Policajný zbor SR, prokuratúra, školy a školské zariadenia, poskytovatelia zdravotnej starostlivosti, subjekty akreditované podľa zákona č. 305/2005 Z. z. o sociálnoprávnej ochrane detí a sociálnej kuratele v znení neskorších predpisov, obce, súdy ako aj ďalšie dotknuté subjekty) s cieľom zvýšiť efektivitu daných subjektov pri riešení problematiky násilia na deťoch (v oblasti prevencie, identifikácie a intervencie). Jedným z cieľov národného projektu bolo aj zvyšovanie profesionality výkonu všetkých subjektov podieľajúcich sa na ochrane detí pred násilím a informovanosti o problematike násilia na deťoch odbornej i laickej verejnosti. Prostredníctvom národného projektu bolo zabezpečené zavedenie účinného a dostupného nástroja pomoci deťom v krízových situáciách s celoslovenskou pôsobnosťou – *Národnej linky na pomoc deťom v ohrození*. Aktivity projektu zamerané na tvorbu a realizáciu inovatívnych systémových opatrení, ktoré zabezpečili zlepšenie prístupu ku kvalitným službám pomoci pre deti ohrozené násilím, sa realizovali v rámci celého územia SR. Projekt taktiež reflektoval, svojimi osvetovými aktivitami zameranými na príležitosti a ohrozenia súvisiace s prítomnosťou detí v online priestore, aj na celospoločenskú situáciu súvisiacu s dopadom pandémie COVID-19 na správanie deti a mladých ľudí.  ***Projekt bol monitorovaný prostredníctvom nasledovných merateľných ukazovateľov:***   * Počet projektov zameraných na verejné správy alebo sociálne služby na vnútroštátnej, regionálnej a miestnej úrovni * Počet vypracovaných nových, inovatívnych a systémových opatrení (Metodická príručka   dištančného poradenstva a krízovej intervencie, Zriadenie Národnej linky na pomoc deťom v ohrození, Koordinačná metodika a Školiaci manuál)   * Počet zavedených nových, inovatívnych, systémových opatrení, politík 12 mesiacov po ich prijatí (Nedovolené opustenie centra pre deti a rodiny/Umiestnenie dieťaťa do zdravotníckeho zariadenia - usmernenie, Nariadenie ministra vnútra Slovenskej republiky z 30. decembra 2010 o vymedzení príslušnosti útvarov Policajného zboru a útvarov Ministerstva vnútra Slovenskej republiky pri odhaľovaní trestných činov, pri zisťovaní ich páchateľov a o postupe v trestnom konaní, Čl. 23a) |
| 1. ***Plánované aktivity (max. 15 riadkov)*** |
| Projekt bol implementovaný prostredníctvom hlavnej aktivity ***Vytvorenie podmienok pre systémovú podporu ochrany detí pred násilím****.*  Hlavná aktivita sa členila na sedem podaktivít:  *A) Podpora koordinácie postupov na ochranu detí pred násilím na regionálnej úrovni,*  *B) Multidisciplinárne vzdelávacie aktivity/školenia subjektov pôsobiacich v oblasti ochrany detí  pred násilím,*  *C) Zvyšovanie povedomia verejnosti o problematike násilia na deťoch,*  *D) Zriadenie Národnej linky na pomoc deťom v ohrození,*  *E) Zriadenie riadiaceho výboru projektu,*  *F) Evaluácia.*  *G) Ochrana detí pred násilím v digitálnom priestore*  Časť podaktivity D) bola zabezpečená partnerom projektu - Katolíckou univerzitou v Ružomberku. Partner spolufinancoval rozpočtové položky naviazané na aktivity, ktoré zabezpečoval, vo výške 5% z oprávnených nákladov, t. j. vo výške 3 417,48 €. |
| 1. ***Výstupy/výsledky: kvalitatívne a kvantitatívne (vo forme merateľných ukazovateľov)*** |
| |  |  |  |  | | --- | --- | --- | --- | | **Názov merateľného ukazovateľa** | **Cieľová hodnota** | **Stav naplnenia k 30.11.2023** | **Plnenie v % k 30.11.2023** | | Počet projektov zameraných na verejné správy alebo sociálne služby na vnútroštátnej, regionálnej a miestnej úrovni | 1 | 1 | 100 | | Počet vypracovaných nových, inovatívnych, systémových opatrení | 4 | 4 | 100 | | Počet zavedených nových, inovatívnych, systémových opatrení, politík 12 mesiacov po ich prijatí | 2 | 2 | 100 | |
| 1. ***Nadväznosť (trvalá/následná udržateľnosť výsledkov projektu)*** |
| Realizáciou projektu koordinátori zabezpečovali aktívne sieťovanie všetkých subjektov podieľajúcich sa na ochrane detí pred násilím (orgány SPODaSK, útvary PZ SR, prokuratúry, súdy, školy a školské zariadenia, poskytovatelia zdravotnej starostlivosti, orgány samosprávy, záujmové združenia rodičov, mimovládne organizácie). Výsledkom je procesná optimalizácia, t. j. zefektívnenie využívania zdrojov (predovšetkým personálnych) sieťovaných subjektov v záujme lepšej ochrany detí pred násilím. Dané posilnilo prevenciu predovšetkým prostredníctvom aktívneho zapájania všetkých subjektov a systematizácie realizovaných preventívnych aktivít (určenie prioritných okruhov a cieľových skupín, nastavenie časových harmonogramov), nastavenie účinných identifikačných postupov a minimalizácia duplicity úkonov a prieťahov pri úkonoch na ochranu obete. Zriadením Národnej linky bolo efektívne prepojené dištančné (on-line, e-mailové) poradenstvo pre detské obete násilia s nadväzujúcimi opatreniami na zabezpečenie ich práv na podporu a ochranu (v rámci konaní SPODaSK, súdnych konaní,...). Prostredníctvom realizácie podaktivity projektu bola tiež zabezpečená kvalitná príprava odborníkov pracujúcich s deťmi a mládežou a rodičov v oblasti príležitostí a rizík spojených s online priestorom a prítomnosťou detí a mládeže v ňom. Súčasťou bola aj efektívna výmena aktuálnych vedecko-výskumných poznatkov v danej oblasti. |
| ***Fakultatívne položky:*** |
| 1. ***Problémy zistené pri aplikácii*** |
| Najvýraznejším problémom v rámci implementácie NP bol dlhotrvajúci proces VO na obstaranie microsite a mobilnej aplikácie ako komunikačnej platformy národnej linky (ďalej aj „NL“). Následne problémy technického charakteru pri spustení NL – obstaranie a vykonanie penetračných testov a zabezpečenie vládneho cloudu, ktorý je potrebný pre fungovanie aplikácie, taktiež prispeli k oneskorenému využívaniu dostupného nástroja pomoci deťom v krízových situáciách.  Ďalším z identifikovaných problémov bola obsadenosť na pozícii konzultant NL. Bolo problematické obsadiť predmetnú pozíciu a zároveň dochádzalo k zvýšenej fluktuácii, keďže práca konzultanta NL je náročná nielen na znalosti v prierezových oblastiach (psychológia, sociálna práca a intervencia, právne povedomie, bezpečnosť a ochrana života a zdravia a pod.), ale aj na psychickú pohodu, či vyrovnanosť samotného konzultanta pri riešení náročných krízových situácií. |
| 1. ***Prenositeľnosť (odporúčania pre zavedenie príkladov dobrej praxe, odporúčania pre použitie príkladov dobrej praxe v iných podmienkach*** |

|  |
| --- |
| ***Vydané publikácie zamerané na šírenie výsledkov projektu, webové stránky alebo iné aktivity*** |
| Publicita a informovanosť sa riadila *Manuálom pre informovanie a komunikáciu pre prijímateľov v rámci EŠIF (2014-2020)* pre Operačný program Ľudské zdroje a bola zabezpečená počas celého obdobia trvania realizácie projektu prostredníctvom distribúcie reklamných predmetov a informačných materiálov (plagátov, letákov, bannerov a.i.) aj v online prostredí smerom k širokej verejnosti. Národná linka na pomoc deťom v ohrození, ako jeden z výstupov projektu, je propagovaná formou videospotov a postov na sociálnych sieťach (facebook, instagram) a na YouTube. |